ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(91) 61 τελικό 
Βρυξέλλες,28 Φεβρουαρίου 1991 
Πρόσθετα οικονομικά μέτρα 
για τις χώρες της Μέσης Ανατολής και της Μεσογείου 
μετά από τη σύγκρουση στον Κόλπο 
- Ανακοίνωση της Επιτροπής στο Συμβούλιο -

Πρόσθετα οικονομικά μέτρα 
για τις χώρες της Μέσης Ανατολής και της Μεσογείου 
μετά από τη σύγκρουση στον Κόλπο 
- Ανακοίνωση της Επιτροπής στο Συμβούλιο -
Εισαγωγή 
Η σύγκρουση στον Κόλπο έθιξε ιδιαίτερα τις οικονομίες του συνόλου της 
περιοχής Μεσογείου/Μέσης Ανατολής. Πρόκειται για συχνά ευαίσθητες 
οικονομίες που οι περισσότερες έχουν διαρθρωτικά ελλείμματα του ισοζυγίου 
πληρωμών και βαρειά χρέη. 
Οι οικονομίες αυτές πάσχουν γενικά - με ορισμένες διακυμάνσεις - από 
σοβαρές απώλειες εισοδημάτων (τουρισμός, εξαγωγές, επενδύσεις, εισοδήματα 
των μεταναστών εργαζομένων) και από αύξηση των τιμών (επιβάρυνση του 
προϋπολογισμού που συνδέεται με την επιστροφή των μεταναστών εργαζομένων, 
αυξημένο κόστος των ασφαλειών, αναδιάρθρωση). 
Στο πλαίσιο διεθνούς προσπάθειας που άρχισε από τον Αύγουστο του 1990, η 
Κοινότητα και τα κράτη μέλη παρείχαν χρηματοδοτική βοήθεια ύψους 1,5 
δισεκ. ECU στις χώρες τις λεγόμενες "της γραμμής του μετώπου". Η 
υποστήριξη αυτή στα ισοζύγια πληρωμών προστίθεται στην ενισχυθεί σα 
οικονομική υποστήριξη της ανανεωμένης μεσογειακής πολιτικής η οποία θα 
αρχίσει να εφαρμόζεται μετά το τέλος του 1991. 
Υπάρχουν, ωστόσο, δύο οικονομίες, που έχουν θιγεί σοβαρότατα από τη 
σύγκρουση οι οποίες δεν έχουν παρά μερική πρόσβαση στους πόρους του 
προϋπολογισμού της ανανεωμένης μεσογειακής πολιτικής, και οι οποίες δεν 
έχουν περιληφτεί στα εξαιρετικά μέτρα που έχουν αποφασιστεί μέχρι σήμερα. 
Πρόκειται για το Ισραήλ και τα Κατεχόμενα Εδάφη. 
Το Συμβούλιο της 4.2.91 ακολούθησε την αρχή μιας συμμετρικής οικονομικής 
βοήθειας στο Ισραήλ και στα κατεχόμενα εδάφη που συνδυάζει τους 
κοινοτικούς πόρους του προϋπολογισμού με τις διμερείς βοήθειες των κρατών 
μελών. 
ΑΣιολόνηοη των ανανκών 
Η Επιτροπή προέβη σε αξιολόγηση των οικονομικών επιπτώσεων της σύγκρουσης 
στον Κόλπο για τις δύο οικονομίες. Για να γίνει αυτό, η Επιτροπή έλαβε 
υπόψη τα διαθέσιμα αντικειμενικά στοιχεία, τις ανεξάρτητες εκτιμήσεις που 
έχουν κάνει τρίτες χώρες ή οργανώσεις καθώς και τα αιτήματα που έχουν 
διαμορφώσει τα ενδιαφερόμενα μέρη. 
Όσον αφορά το Ισραήλ, οι κυριότερες οικονομικές επιπτώσεις της σύγκρουσης 
στον Κόλπο έχουν υπολογιστεί για μια περιορισμένη διάρκεια 4 υηνών από την 
αρχή των εχθροπραξιών (μέσα Ιανουαρίου 1991), αποκλείοντας κάθε δαπάνη 
πολεμικής φύσης και υποθέτοντας ότι, εφόσον πρόκειται για αναπτυγμένη 
οικονομία, οι οικονομικές επιπτώσεις θα μπορούσαν γρήγορα να αντιστραφούν 
μετά από τη σύγκρουση. 
- 2 -
Στο πλαίσιο αυτό, οι κυριότερες οικονομικές επιπτώσεις της σύγκρουσης στην 
ισραηλινή οικονομία είναι οι απώλειες παραγωγής που οφείλονται στη 
διατάραξη της δραστηριότητας στις αστικές περιοχές (κυρίως στις πρώτες 15 
ημέρες), οι απώλειες των τουριστικών εσόδων, το πρόσθετο κόστος της 
πολιτικής άμυνας και της αναδιάρθρωσης, οι απώλειες εισοδημάτων από τις 
εξαγωγές αγαθών και υπηρεσιών και οι διάφορες απώλειες όπως, παραδείγματος 
χάρη, μεταφορές, ξένες επενδύσεις. 
Συνολικά, οι απώλειες μπορούν να υπολογιστούν σε 3.000 - 3.500 εκατ. δολ., 
δηλαδή 2.200 - 2.550 εκατ. ECU. 
Στην περίπτωση των κατεγουένων εδαφών, οι βασικές οικονομικές απώλειες 
είναι οι απώλειες των ατομικών εισοδημάτων που οφείλονται στην απαγόρευση 
της κυκλοφορίας, στην συσκότιση και στην απαγόρευση εργασίας στο Ισραήλ 
(ιδιαίτερα για τις πρώτες 30 μέρες), οι απώλειες από τις μεταφορές των 
μεταναστών παλαιστινίων εργαζομένων στον Κόλπο, οι απώλειες των επίσημων 
οικονομικών μεταβιβάσεων των χωρών του Κόλπου, οι απώλειες των εξαγωγών 
προς την Ιορδανία και τις χώρες του Κόλπου και οι απώλειες διαφόρων 
εισοδημάτων (π.χ. μεταφορές). 
Οι απώλειες των ατομικών εισοδημάτων υπολογίστηκαν για 4 μήνες, με την 
υπόθεση άρσης των απαγορεύσεων στο τέλος της περιόδου αυτής, ενώ τα άλλα 
στοιχεία είχαν υπολογιστεί για το 1991 προκειμένου να ληφθεί υπόψη η 
δυσκολία της επανάληψης των οικονομικών δραστηριοτήτων στα Κατεχόμενα 
Εδάφη. Το σύνολο υπολογίζεται σε 700-800 εκατ. $, δηλαδή 500-580 εκατ. 
ECU. 
Το συσωρευμένο σύνολο των οικονομικών απωλειών για τις δύο οικονομίες 
υπολογίζεται, επομένως, σε 3.700 - 4.300 εκατ. $, δηλαδή 2.700 - 3.130 
εκατ. ECU. 
3. Ενέονεια Tnc Κοινότηταο και των κοατών υελών 
Σε αντίθεση με τις χώρες της γραμμής του μετώπου, δεν υπάρχει διεθνής 
πρωτοβουλία για το Ισραήλ και τα Κατεχόμενα Εδάφη. Εξάλλου, η προέλευση 
της οικονομικής βοήθειας που κατά παράδοση λαμβάνει το Ισραήλ, αφενός, και 
τα Κατεχόμενα Εδάφη, αφετέρου, είναι πολύ διαφορετική. 
Στο εξής, η καθαρά κοινοτική χρηματοδοτική προσπάθεια θα πρέπει να 
λαμβάνει υπόψη της τις δεσμεύσεις που έχουν ήδη αναληφθεί ή πρόκειται να 
αναληφθούν αντίστοιχα, για το Ισραήλ και τα Κατεχόμενα Εδάφη. 
Σχετικά μ'αυτό, η Επιτροπή υπενθυμίζει τη δέσμευση που έχει αναλάβει η 
Γερμανία έναντι του Ισραήλ (1.500 εκατ. μάρκα, από τα οποία 250 εκ. DM 
χρηματοδοτική βοήθεια) και τις αιτήσεις, ειδικής βοήθειας που έχει 
διαβιβάσει η ισραηλινή κυβέρνηση στις Ηνωμένες Πολιτείες οι οποίες 
αποτελούν τον παραδοσιακά σημαντικότερο χορηγό για το Ισραήλ. Εξάλλου, η 
Επιτροπή υπενθυμίζει ότι προκλήθηκε εις βάρος των Κατεχομένων Εδαφών 
σημαντική επιβράδυνση του επίσημου ρεύματος βοήθειας που προέρχονταν από 
τις χώρες του Κόλπου. 
Έχοντας υπόψη τα στοιχεία αυτά και, ιδιαίτερα, τις διμερείς βοήθειες που 
προέρχονται από τα κράτη μέλη, η Επιτροπή θεωρεί ότι το μερίδιο της 
χρηματοδοτικής βοήθειας που θα επιβαρύνει τον προϋπολογισμό ΕΟΚ θα πρέπει 
να τοποθετηθεί κάτω του 10% του συνόλου των οικονομικών απωλειών που έχουν 
υπολογιστεί. Για το λόγο αυτό, η Επιτροπή προτείνει στο Συμβούλιο να 
αποφασίσει τη χορήγηση εξαιρετικής χρηματοδοτικής βοήθειας 250 εκατ. ECU 
που θα κατανεμηθεί ανάμεσα στο Ισραήλ και τα Κατεχόμενα Εδάφη. 
- 3 -
Η Επιτροπή πρότεινε σε χωριστή ανακοίνωση, αναθεώρηση των χρηματοδοτικών 
προοπτικών [SECOD 338 τελικό], αναθεώρηση που περιλαμβάνει τα 
προαναφερθέντα 250 εκατ. ECU. Προτείνει ακόμα (σε παράρτημα) σχέδιο 
κανονισμού του Συμβουλίου για την χρηματοδοτική βοήθεια στο Ισραήλ και τα 
Κατεχόμενα Εδάφη. 
- u 
Παράρτημα 
ΠΡΟΤΑΣΗ 
ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ 
ΓΙΑ ΧΡΗΜΑΤΟΔΟΤΙΚΗ ΒΟΗΘΕΙΑ 
ΣΤΟ ΙΣΡΑΗΛ ΚΑΙ ΤΑ ΚΑΤΕΧΟΜΕΝΑ ΕΔΑΦΗ 
Παράρτημα 
ΑΙΤΙΟΛΟΓΙΚΗ ΕΚΘΕΣΗ 
Στις 4 Φεβρουαρίου 1991, το Συμβούλιο συμφώνησε για δύο ενέργειες 
χρηματοδοτικής βοήθειας στο Ισραήλ και τα Κατεχόμενα Εδάφη, που θίγονται, 
σε διαφορετικό βαθμό, από τις αρνητικές επιπτώσεις των εχθροπραξιών στον 
Κόλπο. 
Στην περίπτωση του Ισραήλ, οι απώλειες που έχει υποστεί αφορούν τη γενική 
οικονομική δραστηριότητα. Στα Κατεχόμενα Εδάφη, η άφιξη των 
επαναπατρισθέντων εργαζομένων, μαζί με σημαντική μείωση των μεταφορών από 
τις χώρες του Κόλπου, επιδεινώνει μια οικονομική κατάσταση που έχει ήδη 
σοβαρά υπονομευτεί προηγουμένως. 
Η ενέργεια αυτή θα αναληφθεί από τον προϋπολογισμό της Κοινότητας 
(οικονομικό έτος 1991) για ποσό ύψους 250 εκατ. ECU. Η εγγραφή, στον 
προϋπολογισμό του 1991, των αντίστοιχων πιστώσεων, μέσω ενός διορθωτικού 
και συμπληρωματικού προϋπολογισμού, καθιστά, προηγουμένως, απαραίτητη την 
αύξηση του ανωτάτου ορίου του τίτλου 4 "Άλλες πολιτικές" των 
χρηματοδοτικών προοπτικών για το 1991. Η Επιτροπή θα υποβάλλει, εν ευθέτω 
χρόνω, τις κατάλληλες προτάσεις. Η ενέργεια αυτή θα επιτρέψει να μειωθούν 
οι αρνητικές επιπτώσεις της σύγκρουσης στον Κόλπο για τους πληθυσμούς στο 
Ισραήλ και στα Κατεχόμενα Εδάφη. 
Όσον αφορά τη χρησιμοποίηση των πόρων, ενδείκνυται να δοθεί στο Ισραήλ 
χρηματοδοτική συνδρομή με τη μορφή δανείου για να υποστηριχτεί το 
ισοζύγιο πληρωμών. Για τα Κατεχόμενα Εδάφη προβλέπεται χρηματοδοτική 
βοήθεια με τη μορφή μη επιστρεπτέας βοήθειας που θα συμβάλλει στη βελτίωση 
της οικονομικής και κοινωνικής κατάστασης και θα βοηθήσει την ενσωμάτωση 
των επαναπατρισθέντων υπηκόων του Κουβέιτ (απασχόληση, στέγαση, 
νοσοκομεία). 
Πρέπει να εκπονηθούν οι διατάξεις που θα επιτρέψουν την εφαρμογή αυτής της 
χρηματοδοτικής βοήθειας, που είναι προσαρμοσμένη στα ιδιαίτερα προβλήματα 
του Ισραήλ και των Κατεχόμενων Εδαφών. Στην πρώτη περίπτωση, η ενέργεια θα 
εφαρμοστεί πριν από το τέλος του 1991· στη δεύτερη περίπτωση, λαμβάνοντας 
υπόψη τις θεσμικές δυσκολίες, οι προθεσμίες εκτέλεσης ενδέχεται να 
καλύψουν περίοδο τριών ετών. 
- b~ 
ΠΡΟΤΑΣΗ TOY ΚΑΝΟΝΙΣΜΟΥ TOY ΣΥΜΒΟΥΛΙΟΥ 
γιο χρηματοδοτική βοήθΕίσ, 
στο Ιοοαήλ και στα Κατεγόυενα Εδάφη 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας και ιδίως το 
άρθρο 235, 
ι ην πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι η Κοινότητα επιθυμεί να αναλάβει ενέργεια χρηματοδοτικής βοήθειας για το 
Ισραήλ και τα εδάφη της δυτικής όχθης της Ιορδανίας και της Λωρίδας της Γάζας 
που κατέχονται από το Ισραήλ (που ονομάζονται "Κατεχόμενα Εδάφη"), για να 
συμβάλλει στη μείωση των αρνητικών επιπτώσεων που προκύπτουν από τις 
εχθροπραξίες της σύγκρουσης στον Κόλπο, 
ότι ενδείκνυται να διαθέσει η Κοινότητα τα μέσα για τη διεξαγωγή της εν λόγω 
δράσης, 
ότι πρέπει να εκτιμηθεί το ύψος των κοινοτικών χρηματοδοτικών μέσων που είναι 
αναγκαία για την πραγματοποίηση της δράσης αυτής για το 1991· ότι τα οριστικά 
ποσά καθορίζονται από την αρμόδια για τον προϋπολογισμό αρχή στα πλαίσια 
τήρησης των δημοσιονομικών προοπτικών για την περίοδο 1988-1992, που 
προσαρτώνται στη διοργανική συμφωνία της 29ης Ιουνίου 1988^1^, 
ότι η κατανομή των πόρων ανάμεσα στο Ισραήλ και τα Κατεχόμενα Εδάφη πρέπει να 
στηριχτεί στην ανάλυση των κοινωνικο-οικονομικών αποτελεσμάτων της σύγκρουσης, 
των πληθυσμών που έχουν θιγεί καθώς και στην ανάλυση του βιοτικού επιπέδου, 
ότι η οικονομική κατάσταση και οι οικονομικές δυνατότητες αντίστοιχα του Ισραήλ 
και των Κατεχομένων Εδαφών είναι τέτοιες ώστε η χρηματοδοτική βοήθεια στο 
Ισραήλ πρέπει να γίνει με τη μορφή δανείων ενώ εκείνη για τα Κατεχόμενα Εδάφη 
μπορεί να πάρει τη μορφή μη επιστρεπτέων ενισχύσεων. 
ότι η πραγματοποίηση της εν λόγω δράσης μπορεί να συμβάλλει στην υλοποίηση των 
στόχων της Κοινότητας, 
ότι η συνθήκη δεν προβλέπει, για την έκδοση του παρόντος κανονισμού, άλλες 
εξουσίες δράσης, εκτός από εκείνες του άρθρου 235, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
(1) ΕΕ αριθ. L 185 της 15.7.1988, σ. 33 
Άρθρο 1 
Η Κοινότητα θέτει σε εφαρμογή χρηματοδοτική βοήθεια υπέρ του Ισραήλ και των 
Κατεχόμενων Εδαφών. 
Άρθρο 2 
Το ποσό που εκτιμάται αναγκαίο για την εφαρμογή της δράσης του άρθρου 1 
ανέρχεται σε 250 εκατ. ECU, κατά κύριο λόγο με τη μορφή δανείων που 
προορίζονται για το Ισραήλ, και το υπόλοιπο με τη μορφή μη επιστρεπτέων 
ενισχύσεων που προορίζονται για τα Κατεχόμενα Εδάφη, ποσό που θα καταλογιστεί 
στον προϋπολογισμό του 1991. 
Άρθρο 3 
Η βοήθεια υπέρ του ισραήλ προορίζεται κυρίως για την κάλυψη των δαπανών 
εισαγωγής και εκείνη υπέρ των Κατεχόμενων Εδαφών για την κάλυψη των δαπανών που 
έχουν στόχο να επιλύσουν τα κοινωνικο-οικονομικά προβλήματα (υγεία, εκπαίδευση, 
στέγαση) που έχουν να αντιμετωπίσουν οι πληθυσμοί μετά τη σύγκρουση στον Κόλπο. 
Η χορήγηση της θα γίνει με δόσεις. Οι γενικές κατευθύνσεις που διέπουν την 
ενίσχυση καθώς και την κατανομή της ανάμεσα στο Ισραήλ και τα Κατεχόμενα εδάφη 
αποφασίζονται βάσει της διαδικασίας που καθορίζεται στο άρθρο 5. 
Άρθρο 4 
Η Επιτροπή μεριμνά ώστε η χρησιμοποίηση των κεφαλαίων από τις δικαιούχες χώρες 
να είναι σύμφωνη προς τους σκοπούς του παρόντος κανονισμού, και οι εν λόγω 
χώρες υποχρεούνται να υποβάλλουν πρόγραμμα χρησιμοποίησης, καθώς και μία εκ των 
υστέρων έκθεση για την πραγματική χρησιμοποίηση τους. 
Η Επιτροπή μεριμνά για το συντονισμό της χρηματοδοτικής βοήθειας με τους 
διεθνείς χρηματοπιστωτικούς οργανισμούς και τις άλλες χορηγούς χώρες. 
Άρθρο 5 
1. Η Επιτροπή επίκουρε(ται από επιτροπή που αποτελείται από αντιπροσώπους των 
κρατών μελών και προεδρεύεται από αντιπρόσωπο της Επιτροπής. 
2. 0 αντιπρόσωπος της Επιτροπής υποβάλλει στην επιτροπή σχέδιο για τα μέτρα 
που πρέπει να ληφθούν. Η επιτροπή διατυπώνει τη γνώμη της για το σχέδιο 
αυτό εντός προθεσμίας που μπορεί να καθορίσει ο πρόεδρος σε συνάρτηση με 
τον επείγοντα χαρακτήρα του ζητήματος. Η γνώμη διατυπώνεται με την 
πλειοψηφία που προβλέπεται στο άρθρο 148 παράγραφος 2 της συνθήκης για τη 
έκδοση των αποφάσεων που το Συμβούλιο καλείται να λάβει ύστερα από πρόταση 
της Επιτροπής. Κατά τη ψηφοφορία στην επιτροπή, οι ψήφοι των αντιπροσώπων 
των κρατών μελών σταθμίζονται όπως προβλέπει το προαναφερόμενο άρθρο. 0 
πρόεδρος δεν συμμετέχει στην ψηφοφορία. 
- 8 -
3. Η Επιτροπή θεσπίζει μέτρα τα οποία μπορούν να εφαρμοστούν αμέσως. Παρ' 
όλα αυτά, εάν τα εν λόγω μέτρα δεν είναι σύμφωνα με τη γνώμη που διατύπωσε 
η επιτροπή, η Επιτροπή τα γνωστοποιεί αμέσως στο Συμβούλιο. 
Στην περίπτωση αυτή, η Επιτροπή αναβάλλει την εφαρμογή των αποφασισθέντων 
μέτρων για δύο μήνες από την ημερομηνία της γνωστοποίησης τους. 
Το Συμβούλιο μπορεί, με ειδική πλειοψηφία, να λάβει διαφορετική απόφαση 
εντός της προθεσμίας που προβλέπει το προηγούμενο εδάφιο. 
Άρθρο 6 
Η Επιτροπή, στις 30 Ιουνίου 1992 το αργότερο, υποβάλλει στο Ευρωπαϊκό 
Κοινοβούλιο και το Συμβούλιο, έκθεση για την εκτέλεση της δράσης ενίσχυσης 
που προβλέπει ο παρών κανονισμός. Υποβάλλει, επίσης, τελική έκθεση μόλις 
περατωθεί η ενέργεια. 
Άρθρο 7 
0 παρών κανονισμός αρχίζει να ισχύει την τρίτη ημέρα από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
0 παρών κανονισμός είναι δεσμευτικός ως προς 
όλα τα μέρη του και ισχύει άμεσα σε κάθε κράτος μέλος. 
Βρυξέλλες, 1991 
Για το Συμβούλιο 
0 Πρόεδρος 

ISSN 0254-1483 
COM(91)6l τελικό 
ΕΓΓΡΑΦΑ 
GR £j_ 
Apt*· καταλόγου : CB-CO91-096-GR-C 
ISBN 92-77-70060-2 
ΤΙΜΗ ΠΩΛΗΣΗΣ μέχρι 30σελίβες: 3,50 ECU γιακάΰε 10 επιπλέονσελίβες: 1,25 ECU 
Υπηρεσία Επισήμων Εκβάσεων teov Ευρωπαϊκών Κοινοτήτων 
L-2985 Luxembourg